## Odluka o plaćanju doprinosa Privrednoj komori Istre za 1991. godinu

### NN 5/1991 (11.2.1991.), Odluka o plaćanju doprinosa Privrednoj komori Istre za 1991. godinu

# PRIVREDNA KOMORA

Na temelju člana 41. Zakona o udruživanju u privredne komore i člana
7. i 93. Statuta Privredne komure lstre-Pula, Izvršni odbor privredne komore
Istre na sjednici održanoj 26. XII 1990. godine donosi

## ODLUKU

### o plaćanju doprinosa Privrednoj komori Istre za 1991. godinu

Član 1.

Doprinos Privrednoj kornori Istre plaćaju: 1. Organizacije i zajednice
s područja privrede prema točki 1. stav 1. Odluke o utvrđivariju privrednih
i izvanprivrednih djelatnosti ("Službeni list SFRJ". broj 14/77
i 18/80). 2. Samostalni privrednici.

Član 2.

Organizacijama i zajednicima iz člana 1. ove odluke smatraju se: poduzeća
u društvenom, zadružnom, mješovitom i privatnom vlasništvu, složeni oblici
udruživanja odnosno organiziranja poduzeća, banke, mješovite banke i druge
financijske organizacije, zajednice osiguranja. zajednice rizika, zajednice
reosiguranja i druge pravne osobe koje obavljaju privrednu dielatnost.

Član 3.

Organizacije i zajednice iz člana 1. ove odluke, plaćaju doprinos iz
dohotka po stopi 0,20%. Osnovica za obračunavanje doprinosa je ostvareni
dohodak iz periodičnog obračuna odnosno završnog računa, bez umanjenja
osnovice, oslobadanja i olakšice.

Član 4.

Osnovica za obračunavanje doprinosa samostalnih privrednika Komori je
porezna osnovica utvrđena od nadležnog organa skupštine općine na teritoriju
na kojem je sjedište samostalnog privrednika. Stopa za obračunavanje doprinosa
Komori za samostalne privrednike utvrđuje se u visini od 1,5% na osnovicu
iz stava 1. ovog člana.

Član 5.

Ovlašćuje se Izvršni odbor Komore da od doprinosa naplaćenog od samostalnih
privrednika dio ustupi općinskim udruženjima samostalnih privrednika. Ustupanje
doprinosa iz stava 1. ovog člana regulira se sporazumom između udruženja
i Komore.

Član 6.

Mjesečna akontacija doprinosa uplaćuje se kod nadležne Službe društvenog
knjigovodstva do kraja mieseca za tekući mjesec na žiro-račun Privredna
komora Istre - Pula, broj 33700-637-1188, .SDK Pula. Ako obveznik plaćanja
doprinosa ne izda nalog za uplatu doprinosa po ovoj odluci u utvrdenom
roku Služba društvenog knjigovodstva će izdati nalog za naplatu doprinosa.
Akontacija se utvrđuje - za siječanj i veljaču na bazi osnovice iz periodlnog
obračuna za razdoblje I - IX prethodne godine, - za ožujak - prosinac na
bazi osnovice po završnom računu za prethodnu godinu.

Mjesečne akontacije doprinosa iz dohotka uvećavaju se za koeficijent
koji se dobije kada se masa isplaćenih čistih osobnih dohodaka u mjesecu
koji prethodi mjesecu za koji se plaća akontacija podijeli s prosječno
mjesečno isplaćenim čistim osobnim dohocima u razdoblju za koji je sačinjen
periodični obračun. Obveznik plaćanja doprirnosa po utvrđenoj obavezi po
Završnom računu za 1990 godinu podnosi nadležnoj Službi društvenog knjigovodstva
nalog za uplatu razlike manje uplaćenog doprinosa po obračunu, odnosno
nalog za povrat više uplaćenog doprinosa u roku od 15 dana po predaji obračuna

Član 7.

Obračun i naplatu doprinosa iz člana 4. ove odluke vrše općinske uprave
prihoda u skladu sa zakljućenim sporazumom, između općinske uprave prihoda
i Komore.

Član 8.

Ova odluka stupa na snagu osmog dana nakon objave u "Narodnim novinama",
a primjenjuje se od 1. siječnja 1991. godine.

Pula, 25. siječnja 1991.

Predsjednik

**Šime Vidulin, v. r**

Odluka, NN 5/1991-142